section_heading: Ahilej u Trojanskom ratu
paragraph_text: Bijesan zbog Patroklove smrti, Ahilej se odlučio boriti te je ubio brojne Trojance tražeći Hektora. Također se borio s rijekom Skamander koja je bila ljuta jer je Ahilej trovao vodu bacajući mrtva tijela u nju. Skamander (Ksant), personificirano božanstvo, pokušao je utopiti Ahileja, ali zaustavili su ga Hera i Hefest. Zeus je rekao da još nije vrijeme da Troja padne te da bogovi moraju obuzdati Ahileja.